

# Event Details

- **Event Name**: De Paște: Pedalăm cu Dunărea, în Serbia
- **Event Start and End Date**: Fri, 10 Apr, 2026 at 09:00 am – Mon, 13 Apr, 2026 at 09:00 pm (+02:00)
- **Event Description**: În mini-vacanța de Paște te invităm într-o călătorie cicloturistică de descoperire a unor locuri idilice din Serbia: Defileul Dunării: De la Bela Crkva – la Kladovo.

Am ales acest traseu deoarece îmbină mai multe elemente care îl recomandă pentru a ne bucura de el în această perioadă:
-climatul în această zonă a Dunării este mai călduros
-peisajele de-a lungul Dunării sunt superbe
-traficul pe acest tronson este destul de scăzut
-prețurile pentru perioada de Paște nu sunt foarte mari
-nu este o destinație prea îndepărtată
-călătoria în Serbia este o experiență culturală și culinară plăcută

Explorăm locuri însorite din Serbia dunăreană, bucurându-ne de orașe vechi, peisaje naturale impresionante, cultură și gastronomie autentică specifică locurilor descoperite.
Drumul de la Bela Crkva la Kladovo, pe lângă Dunăre, este o experiență de neuitat, plin de peisaje spectaculoase. 
Pe parcursul acestei călătorii, vom fi înconjurați de o diversitate de peisaje care îmbină elementele naturale cu istoria și cultura regiunii.
Traseul ne va duce de-a lungul malului Dunării, unde apa strălucitoare se întinde în fața noastră, reflectând cerul și vegetația din jur. Primăvara, Dunărea oferă o paletă de culori uimitoare, de la verdele crud al pădurii și vegetației, la albastrul-petrol al Dunării, la albul cetății Golubac și al stâncilor calcaroase. În această perioadă a anului trilurile păsărilor ne vor însoți în călătorie, fiindu-ne vajnici parteneri de drum.
Pe lângă frumusețea naturală, drumul ne oferă ocazia să descoperim și cultura locală. Satele pitorești pe care le vom întâlni pe parcurs sunt pline de tradiții și obiceiuri care reflectă viața cotidiană a locuitorilor. Iar de pe bicicletă, e cel mai simplu mod de a interacționa cu localnicii și descoperi stilul lor de viață.
Traseul nostru include și opriri la diverse obiective istorice, cum ar fi cetăți și mănăstiri, care ne vor oferi o perspectivă asupra istoriei bogate a regiunii și ne vor conecta cu trecutul locului.
Chiar dacă depunem efort și ne obosim fizic, sunetul șoptit al Dunării și briza ușoară, alături de natura crudă de primăvară, cu siguranță vor crea o atmosferă relaxantă de liniște și armonie.

Ziua 1: Vineri, 10 aprilie 2026
Pornim de dimineață din Cluj (7:00) pentru a avea timp de scurte opriri pe drum, iar pe la amiază, după 5 ore traversăm frontiera cu Serbia la Moravița. De aici avem mai puțin de o oră până la Bela Crkva, locul de unde încălecăm bicicletele și preț de 3 ore (30 km) pedalăm pe piste și drumuri cu circulație redusă de-a lungul Dunării pe EuroVelo 6 până la Veliko Gradiste. Bela Crkva este renumită pentru lacurile sale și peisajele înverzite, astfel încât este locul ideal pentru a începe aventura noastră pe 2 roți! Vom face și o traversare a Dunării cu bacul, la Banatska Palanka (cost suplimentar aprox 30 lei/pers), pentru o experiență dunăreană cât mai autentică.
Ne cazăm la Veliko Gradiste la Prenociste Bonanca nota booking 9,4,  în apartamente un dormitor cu pat dublu!

Ziua 2 - Sâmbătă, 11 aprilie 2026
Încălecăm de dimineață bicicletele și continuăm pedalatul de-a lungul Dunării, iar după aproximativ 25 km vom face un popas mai lung la Cetatea Golubac, situată la gura Dunării. Această fortăreață impresionantă, cu o istorie ce datează din secolul al XIV-lea, oferă o priveliște spectaculoasă asupra fluviului și a peisajului din jur. Vizitarea cetății (cost suplimentar aprox 35 lei) îți va oferi ocazia să înveți mai multe despre istoria regiunii și să te bucuri de o plimbare printre ruinele sale.
Facem apoi o pauză de prânz la un restaurant cu specific pescăresc (dar bienînțeles că nu lipsește pleskavița din meniu) și continuăm aventura în pedale până la Donji Milanovac, un orășel foarte simpatic cu promenadă și mic port turistic la Dunăre.
Lăsăm bicicletele la loc sigur să se odihnească până a doua zi (sau cine nu se simte ok le pune pe remorcă) și ne îmbarcăm în auto pt următorii 70 km până la cazarea noastră din orașul Kladovo,unde vom înnopta următoarele 2 seri în camere duble (paturi twin sau duble) și baie privată - Atrijum Apartaments &amp; Rooms, notă booking 9,2.
Seara, doritorii pot participa la slujba de Înviere la una dintre bisericile ortodoxe din Kladovo!
Raportul zilei: 80 km pe asfalt și 900 m urcare însumată.

Ziua 3 - Duminică, 12 aprilie 2026
După micul dejun festiv de Paște (nu este inclus în cazare, dar vom încropi noi unul la comun) și ciocnirea ouălor înnroșite, începem o nouă zi de aventură în pedale pe meleaguri sârbești! Ne întoarcem cu auto la Donji Milanovac și continuăm traseul de-a lungul malului Dunării, admirând peisajele variate care se desfășoară în fața noastră. Una dintre cele mai interesante porțiuni de pe traseu este zona Cazanelor Mari și Mici și punctul de belvedere asupra malului românesc, unde se vede sculptura în stâncă a chipului lui Decebal. De asemenea, putem savura preparate tradiționale la restaurantele din zonă, bucurându-ne de priveliștea asupra fluviului.
Ajungând la Kladovo, ne vom bucura de un oraș vibrant, cu o istorie interesantă și multe opțiuni de relaxare. Vom explora promenada de-a lungul Dunării, vom testa gastronomia locală, iar apoi vom pune bicicletele pe remorcă pentru întoarcerea acasă, din ziua următoare.
Raportul zilei: 65 km pe asfalt și 700 m diferență de nivel pozitivă!

Ziua 4 – Luni, 13 aprilie 2026
Traseul parcurs în cele 3 zile, ne-a oferit atât o experiență sportivă, cât și una culturală, plină de descoperiri. Nu am avut parte de multă relaxare fizică, dar psihic, cu siguranță suntem ZEN. Astfel, pe traseul de întoarcere spre casă, vom face un popas în Băile Herculane, pentru un scurt tur pietonal și un scăldat ( 3 -4 ore) în apele termale (renumite încă din perioada romanilor) la Ștrandul Versay (sau similar).
Ne întoarcem, cu noi prietenii legate și cu un bagaj de amintiri plăcute, pentru toată viața!

Informații de reținut:
Pedalăm ardelenește, in ritm de cicloturism, menținând grupul compact cu pauze pt. poze si admirarea frumuseților antropice și naturale!
 Recomandăm utilizarea de biciclete electrice pentru o mai bună omogenitate a grupului (putem pune la dispoziție biciclete electrice contra cost, dacă suntem anunțați în prealabil).  Cei care au o condiție fizică bună pot participa și cu biciclete clasice!

ECHIPAMENT OBLIGATORIU:
Pantofi si tricou sport
Rucsac mic (coburi pe bicicletă)
Recipient apa
Cască
Mănuși ciclism
Pelerina ploaie
Ochelari de protecție/soare
Si bineînțeles... voie buna!

Pachetul include:
- transportul persoanelor și al bicicletelor din Cluj-Napoca sau din altă localitate de pe traseu și retur. La cerere, pentru grupuri, putem oferi transport și din alte localități decât cele de pe traseul Cluj-Napoca-Timișoara
-cazarea 3 nopți in camere duble, cu baie proprie, la locțiile prezentate în descriere (sau similar în caz de anulare independent de voința și acțiunile noastre)
-asistență turistică asigurată de ghid național atestat
-asistență auto, cu preluare bicicletă și/sau persoană în caz de probleme tehnice grave, ce nu pot fi remediate pe loc sau alte situații neplăcute
-organizarea excursiei pe trasee cicloturistice verificate
-vom pedala in grup compact, persoanele care refuză deplasarea in grup o fac pe cont propriu și își asumă crearea unor situații neplăcute

Preț/pachet/persoană 1590 lei !
Dacă nu ai nevoie de transport și ne întâlnim la destinație în Serbia, prețul excursiei va fi de 1350 lei/persoană!

Ca și cheltuieli individuale, noi considerăm că 150-200 euro sunt de ajuns pentru o persoană echilibrată, pentru mese și băuturi (în Serbia prețurile sunt mai mici decât în România).

Pentru a participa la eveniment, înscrie-te pe următorul link:
https://s9.ro/1xwa

Ulterior te vom contacta, iar apoi pentru confirmare participare și rezervare loc se achită minim 1000 lei până cel târziu în data de 15 februarie 2026, însă locurile fiind limitate la 12 persoane, vom opri înscrierile după ocuparea tuturor locurilor.
Pentru orice informații suplimentare nu ezita să mă contactezi : 0758522522 - Dorin
- **Event URL**: https://allevents.in/oravita/de-paște-pedalăm-cu-dunărea-în-serbia/200029850091443
- **Event Categories**: trips-adventures, Sports
- **Interested Audience**: 
  - total_interested_count: 0

## Ticket Details

- **Ticket URL**: http://facebook.com/200029850091443?utm_source=AllEvents.in&utm_medium=event-discovery-platform&utm_campaign=oravita-events

## Event venue details

- **city**: Oravita
- **state**: CS
- **country**: Romania
- **location**: Bela Crkva, Serbia
- **lat**: 44.902858792511
- **long**: 21.423825490008
- **full address**: Bela Crkva, Serbia, Улица Пролетерска 4, 26340 Бела Црква, Србија, Oravita, Romania

## Event Organizer details

- **affiliate_id**: 2
- **organizer**: BIKE Academy (https://allevents.in/org/bike-academy/15134746)

## Event gallery

- **Alt text**: banner
  - **Image URL**: https://cdn-az.allevents.in/events2/banners/58bf4ded5ef66a3ee15b43c07fa34ea1bf901cce25d5bf75d6cda66a2e5837ec-rimg-w960-h516-dc2d482e-gmir?v=1774247983
- **Alt text**: thumbnail
  - **Image URL**: https://cdn-az.allevents.in/events2/banners/e8d0726d18f1b1de5dd0123d1a51f98e474bc3392a6b43428b57762d8654b10c-rimg-w300-h300-dc8dbff5-gmir?v=1774247983

## FAQs

- **Q**: When is the event happening?
  - **A:** Fri, 10 Apr, 2026 at 09:00 am (+02:00)
- **Q**: Where is the event happening?
  - **A:** Bela Crkva, Serbia, Улица Пролетерска 4, 26340 Бела Црква, Србија, Oravita, Romania
- **Q**: Who is organizing the event?
  - **A:** BIKE Academy
- **Q**: What type of event is this?
  - **A:** trips-adventures, Sports
- **Q**: Where can I find ticket details about De Paște: Pedalăm cu Dunărea, în Serbia ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "De Paște: Pedalăm cu Dunărea, în Serbia",
        "image": "https://cdn-az.allevents.in/events2/banners/58bf4ded5ef66a3ee15b43c07fa34ea1bf901cce25d5bf75d6cda66a2e5837ec-rimg-w960-h516-dc2d482e-gmir?v=1774247983",
        "startDate": "2026-04-10T09:00:00+02:00",
        "endDate": "2026-04-13T21:00:00+02:00",
        "url": "https://allevents.in/oravita/de-paște-pedalăm-cu-dunărea-în-serbia/200029850091443",
        "eventStatus": "https://schema.org/EventScheduled",
        "location": {
            "@type": "Place",
            "name": "Bela Crkva, Serbia",
            "address": {
                "@type": "PostalAddress",
                "streetAddress": "Улица Пролетерска 4, 26340 Бела Црква, Србија",
                "addressLocality": "Oravita",
                "addressRegion": "CS",
                "addressCountry": "RO"
            },
            "geo": {
                "@type": "GeoCoordinates",
                "latitude": "44.902858792511",
                "longitude": "21.423825490008"
            }
        },
        "eventAttendanceMode": "https://schema.org/OfflineEventAttendanceMode",
        "description": "În mini-vacanța de Paște te invităm într-o călătorie cicloturistică de descoperire a unor locuri idilice din Serbia: Defileul Dunării: De la Bela Crkva – la Kladovo.\n\nAm ales acest traseu deoarece îmbină mai multe elemente care îl recomandă pentru a ne bucura de el în această perioadă:\n-climatul în",
        "organizer": [
            {
                "@type": "Organization",
                "name": "BIKE Academy",
                "url": "https://allevents.in/org/bike-academy/15134746",
                "description": "Bike Academy este un proiect al Asociatiei Adventure ACADEMY prin care organizam excursii cicloturistice! Alaturi de noi vei descoperi lumea simpla si faina: molcom , din saua bicicletei. Credem in locuri, bucate si oameni , reale, necosmetizate!"
            }
        ]
    }
]
```